बन जाने के बाद जाम से निजात मिलेगा। आज दो मंजिला पुल पथ का कार्यारंभ हो रहा है और एक और परियोजना का भी उद्घाटन हुआ है, यह बहुत ही खुशी की बात है। उन्होंने कहा कि पथ निर्माण विभाग के इस आइडिया के लिए मैं उन्हें बधाई देता हूॅ। उन्होंने कहा कि आबादी बढ़ने के कारण आवागमन और वाहनों की संख्या लगातार बढ़ रही है। ऐसे में एलिवेटेड रोड के सिवाय कोई दूसरा उपाय नहीं है। बिहार में सबसे अधिक मोटरसाइकिल की बिक्री होती है, जिसमें सारण और गोपालगंज में अन्य इलाकों की अपेक्षा मोटरसाइकिल की बिक्री ज्यादा होती है। डबल डेकर पुल का ऊपरी मंजिल पश्चिम से पूरब की ओर लोगों को ले जाएगा, जबकि निचला पुल पूरब से पश्चिम की ओर ले जाएगा। उन्होंने कहा कि पैदल चलने वालों के लिए भी व्यवस्था सड़क के दोनों तरफ की जाएगी। उन्होंने कहा कि केंद्र का नेशनल हाईवे है, जबकि राज्य का उच्च पथ है, जिसकी गुणवत्ता देखकर बाहर से आने वाले लोग भी काफी प्रभावित होते हैं। हमलोग सिर्फ सड़क नहीं बना रहे हैं बल्कि उसकी देखभाल की व्यवस्था भी सुनिश्चित कर रहे हैं और अब जिस सड़क का निर्माण हो रहा है, उसकी मेंटनेंस नीति भी लागू की जा रही है ताकि सड़कों की गुणवत्ता बरकरार रहे। अब ग्रामीण कार्य विभाग के अंतर्गत जो भी सड़कें बन रही हैं, उसमें भी इस नीति को लागू करने जा रहे हैं। मंेटेनेंस के अलावा पांच साल बाद सड़कों के मजबूतीकरण का काम भी सुनिश्चित किया जा रहा है।